CELEX: 62021TN0127
Language: bg
Date: 2021-02-26 00:00:00
Title: Дело T-127/21: Жалба, подадена на 26 февруари 2021 г. — Swissgrid/Комисия

17.5.2021   
            
            
               BG
            
            
               Официален вестник на Европейския съюз
            
            
               C 189/18
            
         
      Жалба, подадена на 26 февруари 2021 г. — Swissgrid/Комисия
      (Дело T-127/21)
      (2021/C 189/20)
      Език на производството: английски
      
         Страни
      
      
         Жалбоподател: Swissgrid AG (Арау, Швейцария) (представители: P. De Baere, P. L’Ecluse, K. T’Syen и V. Lefever, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени оспорваното решение;
               
            
                  —
               
               
                  да осъди ответника да заплати съдебните разноски в производството.
               
            
         Основания и основни доводи
      
      С жалбата си жалбоподателят иска да бъде отменено решението на Комисията, съдържащо се в писмото ѝ от 17 декември 2020 г., с което тя уведомява операторите на преносни мрежи (ОПС), че жалбоподателят няма право да участва на европейските платформи за обмен на стандартни продукти за балансираща енергия, включително на Европейската платформа за обмен на балансираща енергия от резерви за заместване (TERRE), и разпорежда на ОПС, включените в TERRE, да изключат жалбоподателя от платформата TERRE най-късно до 1 март 2020 г. В подкрепа на жалбата си жалбоподателят излага четири основания.
      
                  1.
               
               
                  С първо основание се твърди, че с обжалваното решение се прилага неправилно член 1, параграф 6 от Регламент (ЕС) 2017/2195 на Комисията от 23 ноември 2017 г. (1)
                  
                  
                              —
                           
                           
                              Според жалбоподателя обжалваното решение нарушава член 1, параграф 6 от Регламент № 2017/2195, доколкото в него се приема, че за да може жалбоподателят да участва на европейската платформа за търговия със стандартизирани продукти за балансираща енергия, участието на жалбоподателя трябвало да бъде „необходимо“, за да се преодолее евентуалният проблем със системната сигурност, произтичащ от непланираните физически електроенергийни потоци, докато релевантният критерий би следвало да е дали изключването на Швейцария „може да доведе до непланирани физически електроенергийни потоци през Швейцария които застрашават системната сигурност на региона“.
                           
                        
                              —
                           
                           
                              Според жалбоподателя обжалваното решение нарушава член 1, параграф 6 от Регламент (ЕС) 2017/2195, доколкото квалифицира алтернативните условия по член 1, параграф 6 от Регламент (ЕС) 2017/2195 като кумулативни условия.
                           
                        
            
                  2.
               
               
                  С второто основание се твърди, че с обжалваното решение се прилага неправилно член 1, параграф 7 от Регламент (ЕС) 2017/2195
                  
                              —
                           
                           
                              Според жалбоподателя обжалваното решение нарушава член 1, параграф 7 от Регламент (ЕС) 2017/2195, тъй като тълкува член 1, параграф 7, второ изречение от Регламент (ЕС) 2017/2195 в смисъл, че изисква сключването на междуправителствено споразумение за сътрудничеството в областта на електроенергията на територията на Съюза по смисъла на първото алтернативно условие по член 1, параграф 6 от Регламент (ЕС) 2017/2195;
                           
                        
                              —
                           
                           
                              Според жалбоподателя обжалваното решение нарушава член 1, параграф 7 от Регламент (ЕС) 2017/2195, тъй като не се основава правилно на становищата, дадени от ACER (Асоциацията на европейските регулатори) и от всички оператори на преносни системи (ОПС).
                           
                        
            
                  3.
               
               
                  С третото основание се твърди, че с обжалваното решение се нарушава член 41, параграф 2, буква а) от Хартата на основните права на Европейския съюз и правото на защита на жалбоподателя, тъй като Европейската комисия не е разгледала и не е отговорила на доводите, изложени от жалбоподателя в писмата му до Европейската комисия от 29 септември 2020 г. и от 8 декември 2020 г.
               
            
                  4.
               
               
                  С четвъртото основание се твърди, че с обжалваното решение се нарушава член 41, параграф 2, буква в) от Хартата на основните права на Европейския съюз и член 296 ДФЕС, тъй като (i) в него не били изложени подходящи мотиви за решението на Европейската комисия да отхвърли (а) доводите, изтъкнати от жалбоподателя в писмата му до Европейската комисия от 29 септември 2020 г. и от 8 декември 2020 г., (б) становищата на всички ОПМ и (в) становището на ACER (Асоциацията на европейските регулатори) и ii) това решение съдържало противоречиви и недостатъчни мотиви.
               
            
         (1)  Регламент (ЕС) 2017/2195 на Комисията от 23 ноември 2017 година за установяване на насоки за електроенергийното балансиране (ОВ L 312, 2017 г., стр. 6-53).